मनाङ र हिमालयनको बराबरी
दोस्रो हाफमा गरेको प्रभावशाली प्रदर्शनको मद्दतले हिमालयन शेर्पाले शनिबार दशरथ रंगशालामा भएको सहिद स्मारक लिग ए डिभिजनको खेलमा मनाङ मर्स्याङ्दीलाई १–१ को बराबरीमा रोकेको छ ।
काठमाडौँ — दोस्रो हाफमा गरेको प्रभावशाली प्रदर्शनको मद्दतले हिमालयन शेर्पाले शनिबार दशरथ रंगशालामा भएको सहिद स्मारक लिग ए डिभिजनको खेलमा मनाङ मर्स्याङ्दीलाई १–१ को बराबरीमा रोकेको छ ।कीर्तिमानी आठ पटकको लिग च्याम्पियन मनाङले १४ औं मिनेटमा रोशन रानामगरको गोलबाट अग्रता लिएको थियो । तर खेल सकिन पाँच मिनेट अगाडि हिमालयन बराबरी गोल फर्काउन सफल रह्यो ।यो नतीजापछि दुवै टिमले १-१ अंकमा चित्त बुझाएका छन् । त्यस अगाडि शनिबारका अन्य खेलमा चर्च ब्वाइजले पुलिसलाई २–१ र एपीएफले थ्री स्टारलाई २–० ले पराजित गरेको थियो ।